பிரதான வீதியால் முன்னேறும் அணி, கொன்வென்ட் அடியில் ஒரு குட்டி ஆட்டம் போட்டு விட்டு, வேம்படி வாசலில் வந்திறங்கும். வொட்சர் ஓடி வந்து வேம்படியின் பெரிய கேட்டை இழுத்து மூட, வாசலிற்கு வந்த பெட்டைகள் வெருண்டடித்து பாடசாலைக்குள் திரும்ப பறப்பார்கள். சத்தம் கேட்டு மற்ற பக்கத்தால் சென்றல்காரர் வந்திறங்க காற்றில் கொஞ்சம் tension கலக்கும். சில நிமிடங்கள் மட்டும் நீடிக்கும் முறுகல், மேளங்கள் கொட்ட ஆட்டமாக மாற, வேம்படி வாசலில் போட்டி நடனம் அரங்கேறும். மேளக்காரருக்கு உரு வந்து ஆட்டக்காரரை ஆட்டுவித்ததாங்களா இல்லை ஆட்டக்காரரிற்கு வந்த விசரை பார்த்து மேளக்காரன்கள் சதிராடினாங்களா என்று தெரியாதளவிற்கு தார் வீதியில் புழுதி பறக்கும். ஆடி முடிய சென்றல்காரர் கையசைத்து விட்டு சுண்டுக்குளி பக்கம் போவாங்கள்.. பாவம், சனம் இல்லாத யாழ்ப்பாணத்தை ஆமி பிடித்தது போல், அங்கு வெறுமையான சுண்டுக்குளி மகளிர் கல்லூரி அவங்களுக்கு காத்திருக்கும்.